​Од: **ADVOKATSKA KOMORA SRBIJE Beograd** <a.k.srbije@gmail.com>
Date: пет, 10. дец 2021. у 11:53
Subject: SASTANAK RADNE GRUPE ZA IZMENE ZAKONA O UPISU PROMENA U KATASTAR NEPOKRETNOSTI I VODOVA
To: Svetlana Jovanovic <svetlana.jovanovic@gov.rs>

**ВЛАДА РЕПУБЛИKЕ СРБИЈЕ**

**РАДНА ГРУПА ЗА ПРИПРЕМУ ПРЕДЛОГА ИЗМЕНА И ДОПУНА ЗАKОНА О УПИСУ ПРОМЕНА У KАТАСТАР НЕПОKРЕТНОСТИ И ВОДОВА**

**СВЕТЛАНА ЈОВАНОВИЋ, KООРДИНАТОР РАДНЕ ГРУПЕ**

**НЕМАЊИНА 9**

**11000 БЕОГРАД**

Поштована г-ђо Јовановић,

Обраћам Вам се у име Адвокатске коморе Србије везано за рад Радне групе за припрему предлога измена и допуна Закона о упису промена у катастар непокретности и водова.

На захтев Владе Републике Србије Адвокатска комора Србије је  15.03.2021. именовале своје представнике у Радну групу за припрему предлога измена и допуна Закона о упису промена у катастар непокретности и водова.

Од доношења решења о формирању Радне групе одржан је само конститутивни састанак 10.09.2021. коме су у име Адвокатске коморе Србије присуствовале адв. Тања Арсић и адв. Гордана Илић.

У складу са позивом Владе РС и закључцима са Конститутивног састанка Радне групе, Адвокатска комора Србије је доставила 27.09.2021. примедбе и предлоге за измене и допуне Закона о поступку уписа промена у катастар непокретности и водова, које представљају полазну основу за расправу. Наглашено је да ће представници Адвокатске коморе Србије активно учестововати у расправи како по овим предлозима и примедбама, тако и по примедбама и предлозима  и других чланова Радне групе.

Овим ургирамо одржавање састанка Радне групе, имајући у виду да од 10.09.2021. није одржан ниједан састанак и да Адвокатској комори Србије нису достављени предлози других чланова Радне групе. Према нашем мишљењу неопходно је да Радна група отпочне са својим радом у што краћем року, јер су проблеми у раду Републичког геодетског завода таквог карактера да онемогућавају остваривање права грађана и утичу на свакодневни рад адвоката.

Са поштовањем,

ПРЕДСЕДНИК

АДВОКАТСКЕ КОМОРЕ СРБИЈЕ

Јасмина Милутиновић, адвокат

​Од: **Svetlana Jovanovic** <svetlana.jovanovic@gov.rs>
Date: пет, 10. дец 2021. у 13:33
Subject: Re: SASTANAK RADNE GRUPE ZA IZMENE ZAKONA O UPISU PROMENA U KATASTAR NEPOKRETNOSTI I VODOVA
To: ADVOKATSKA KOMORA SRBIJE Beograd <a.k.srbije@gmail.com>

Поштовани,

састанак Радне групе биће организован у најкраћем року.

Срдачно,

**Светлана Јовановић**/ **Svetlana Jovanovic**

Виши саветник       / *Senior Adviser*